  Туспуктэм: Константин Вознесенских Майя Бывальцева Та ужан арня ӵоже Удмуртиын температура лэзькоз, куазь тӧло но зоро луоз. Со сярысь улосвыл Гидрометцентрлэн пресс-службаез ивортӥз. 20-тӥ куарусёнэ потон уе кыдыртоз но золгес зороз, куд-ог интыосын нуназеозь зор усёз. Тӧл секундскын 9-14 метрозь пельтоз. Уйин температура +11 градусозь лэзькоз, нуназе +19 градусозь ӝутскоз. Вирнуналэ, 21-тӥ куарусёнэ, куд-ог интыын ӧжыт гинэ зороз, тӧл лапкомоз. Уйин +4…+9, нуназе +13…+18 градус возиськоз. 22-тӥ но 23-тӥ куарусёнэ озьы ик интыосын кӧня ке зороз, тӧл выльысь секундскын 7-12 метрозь кужмоялоз. Температура та вакытлы эсэспъёслы тупалоз. Покчиарняе уйин +6…+11, нуназе +11…+16 градус луоз. Удмуртарняе уйин +4…+9 градусозь кезьытскоз, нуназе омыр +10…+15 градусозь шуналоз. Арня шорын уйёсы куд-ог интыын бус луыны быгатоз. Нырысь-валысь чакалнъёсъя, шутэтскон нуналъёсы кунлэн лымшор улосвылъёсысьтыз шуныт омыр вуоз, вакчи дырлы шуныт кариськылоз. Тегъёс: куазь Гидрометцентр сӥзьыл  